Komission asetus (EY) N:o 457/95, annettu 1 päivänä maaliskuuta 1995, neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontimaksujärjestelmän osalta annetun asetuksen (ETY) N:o 1621/93 muuttamisesta



Virallinen lehti nro L 047 , 02/03/1995 s. 0002 - 0002



KOMISSION ASETUS (EY) N:o 457/95, annettu 1 päivänä maaliskuuta 1995, neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontimaksujärjestelmän osalta annetun asetuksen (ETY) N:o 1621/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 10, 11 ja 12 artiklan, sekä katsoo, että komission asetuksen (ETY) N:o 1621/83 (2), sellaisena kuin se on viimeksi muutettuna asetuksella (EY) N:o 3304/94 (3), 2 artiklassa vahvistetaan hienojen vehnäjauhojen, vehnän ja rukiin sekajauhojen, ruisjauhojen sekä vehnärouheiden ja karkeiden vehnäjauhojen cif-hinnan määrittämistä koskevat säännöt; tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I ja II muuttamisesta 20 päivänä joulukuuta 1994 annetussa komission asetuksessa (EY) N:o 3115/94 (4) säädetään CN-koodiin 1101 kuuluvia jauhoja koskevista muutoksista ottamalla käyttöön erottelu durumvehnäjauhoihin, vehnän ja rukiin sekajauhoihin, tavallisiin vehnäjauhoihin ja spelttivehnäjauhoihin; kyseinen asetus tulee voimaan 1 päivänä tammikuuta 1995; on tarpeen säätää, tästä päivästä alkaen, uusien koodien cif-hinnan määrittämistä koskevat säännöt, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan (ETY) N:o 1621/93 2 artikla seuraavasti: "1. Jos tietoja ei ole saatavilla hienojen vehnäjauhojen, spelttivehnäjauhojen, ruisjauhojen tai vehnärouheiden tai karkeiden vehnäjauhojen edustavista hinnoista tai edustavista pörssinoteerauksista, komissio määrittää näille tuotteille cif-hinnat soveltamalla jalostuskerrointa perusviljan cif-hintaan. 2. Jalostuskertoimeksi vahvistetaan 1,40, kun valmistetaan tonni hienoja vehnäjauhoja ja ruisjauhoja, vehnärouheita ja karkeita vehnäjauhoja, ja 1,55, kun valmistetaan tonni durumvehnän rouheita tai karkeita jauhoja. 3. Hienojen durumvehnäjauhojen ja vehnän ja rukiin sekajauhojen osalta huomioon otettavat cif-hinnat mukautetaan hienojen vehnäjauhojen osalta huomioon otettuun cif-hintaan." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä maaliskuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 155, 26.6.1993, s. 36 (3) EYVL N:o L 341, 30.12.1994, s. 48 (4) EYVL N:o L 345, 31.12.1994, s. 1